หนูรู้สึกว่าไม่เหลือใคร มีปัญหาอะไรก็คุยกับคนในครอบครัวไม่ได้ หนูเรียนอยู่ป.ตรีกำลังจะจบแต่ติดเรียน1วิชาแต่ที่บ้านก็ด่าไม่เคยพูดจาดีดีหรือให้กำลังใจหนูเลยสักครั้งไม่เหมือนพ่อแม่เพื่อนเลย พี่หนูเรียนไม่จบม.3มีลูก หนูเหมือนเป็นความหวังของบ้าน กดดันมาก หนูอยู่มหาลัยเค้าไม่เคยถามหนูสักคำอยู่คนเดียวเป็นไงมั่ง เหนื่อยไหม ทำข้อสอบได้ไหม เค้าตามหนูกลับบ้านแค่เวลาไม่มีคนเลี้ยงหลานวันไหนที่หนูกลับบ้านมาเฉยๆเค้าก็จะด่าหนู หนูรู้สึกว่าบ้านหนูไม่มีใครรักหนูเลย เป็นทุกอย่างให้ที่บ้านแล้วเค้ายังไม่เห็นใจเลย ตอนม.6ก็เคยเครียดแบบนี้ค่ะเลยกินยานอนหลับไปแผงนึงตอนนั้นเลยไปซื้อหมามาเลี้ยงเพื่อคิดว่าอย่างน้อยก็เหลือหมา แต่ทุกวันนี้หนูคิดแค่ว่ายู่ทำไมอยู่เพื่อใคร
สวัสดีค่ะ อาการดังกล่าวมาอาจเป็นภาวะซึมเศร้า โรคซึมเศร้า หรือความเครียดที่เกิดจากความกดดันหลายๆอย่างในชีวิตภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงาน หากมีอาการเรื้อรังตลอดเวลามากกว่า 2 สัปดาห์ขึ้นไป อาจเข้าข่ายเป็นโรคซึมเศร้าซึ่งอาจทำให้มีปัญหาสุขภาพจิตตามมาได้ ควรไปพบจิตแพทย์เพื่อเข้ารับการดูแลอย่างเหมาะสมแนะนำให้คิดถึงเรื่องดีๆในชีวิต คนในครอบครัวรักและเป็นห่วงเราเสมอค่ะ แต่บางครั้งการแสดงออกอาจจะแตกต่างกันไป ไม่แนะนำให้นำเรื่องเหล่านั้นมาคิดมากพยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์และความเครียดที่มี ไม่ควรหมกมุ่นกับการเรียนมากจนเกินไปค่ะ